|  |
| --- |
|  |
|  **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

KLASA: 024-01/24-01/136

URBROJ: 2170-30-24-4

Omišalj, 3. prosinca 2024.

**POJAŠNJENJE**

**1. izmjena natječajne dokumentacije**

Općina Omišalj, kao Naručitelj u postupku jednostavne nabave za predmet nabave „Dobava i ugradnja sustava videonadzora“, evidencijski broj nabave 38/24, dana 2. prosinca 2024. objavila je na svojim mrežnim stranicama ([www.omisalj.hr](http://www.omisalj.hr)) natječajnu dokumentaciju za spomenuti predmet nabave.

Naručitelj je naknadnim uvidom u natječajnu dokumentaciju uočio pogrešku u pogledu tehničke specifikacije predmeta nabave, u smislu da je omaškom naveo pogrešnu traženu vrijednost za jednu od propisanih tehničkih karakteristika koje se odnose na video kamere tipa B. Slijedom navedenog, donose se 1. izmjene natječajne dokumentacije, kako slijedi:

* u Prilogu 3. (Tehnička specifikacija ponuđene robe) **za video kamere tipa B korigirana je tražena vrijednost tehničke karakteristike „Minimalno osvjetljenje“, na način da je vrijednost iste izmijenjena s 0,000625 lux / F1.0 na 0,005 lux / F1.0**
* uzimajući u obzir da zbog izmjene navedene u prethodnoj alineji postoji realna mogućnost da će potencijalni ponuditelji biti primorani korigirati/izmijeniti svoje ponude, **Naručitelj produljuje rok za dostavu ponuda (11. prosinca 2024. do 13:00)**, slijedom čega se provode potrebne izmjene Poziva na dostavu ponuda.

Naručitelj je na svojim mrežnim stranicama objavljuje natječajnu dokumentaciju nakon 1. izmjena. Provedene izmjene prikazane su na način da su prethodne (nevažeće) vrijednosti precrtane i označene crvenom bojom, te je pokraj istih upisana nova (zamjenska) vrijednost.

Ovo Pojašnjenje stavlja se na raspolaganje svim zainteresiranim gospodarskim subjektima javnom objavom na mrežnim stranicama Općine Omišalj, te čini sastavni dio natječajne dokumentacije.

**STRUČNO POVJERENSTVO ZA JEDNOSTAVNU NABAVU**